คือมีตุ่มขึ้นบริเวณหนังหุ้มอวัยเพศ คือผมอยากรู้ว่ามันคืออะไรหรอครับ มีวิธีรักษาหรือทำให้สวยงามไหมครับ เห็นครั้งแรกตอน ม.1 ปัจจุบัน ม.6 อายุ19 ไม่เคยมีเพศสัมพัน
สวัสดีค่ะ ตามรูปดังกล่าว น่าจะเป็นต่อมไขมัน หรือfordyce spot ซึ่งคือต่อมไขมันที่เกิดขึ้นโดยไม่พบร่วมกับกับต่อมขน ไม่จัดเป็นโรค ไม่ได้เกิดจากการติดเชื้อ และไม่ใช่โรคติดต่อ ลักษณะคือ เป็นเม็ดหรือตุ่มนูนสีขาว หรือเหลืองอ่อน พบได้ทั้งที่ผิวหนังของถุงอัณฑะหรือองคชาต ในอวัยวะเพศหญิงก็พบได้ รวมถึงที่กระพุ้งแก้มและริมฝีปาก อาจพบเม็ดเดียวหรือหลายเม็ด ไม่คันและไม่เจ็บเนื่องจากไม่ใช่โรค และไม่ทำให้เกิดอาการ จึงไม่จำเป็นต้องรักษา แต่หากต้องการความสวยงาม อาจปรึกษาแพทย์เฉพาะทางด้านผิวหนัง เพื่อพิจารณาใช้ยาทา เช่น ยา tretinoin และ/หรือร่วมกับการเลเซอร์